#### ZMLUVA O DIELO

uzavretá v zmysle § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) medzi

**Čl. I**

**ZMLUVNÉ STRANY**

**OBJEDNÁVATEĽOM:**

Obchodné meno: **Odvoz a likvidácia odpadu a.s. v skratke: OLO a.s.**

Sídlo: Ivanská cesta 22, 821 04 Bratislava

Zapísaný: v Obchodnom registri Okresného súdu Bratislava I,

oddiel: Sa, vložka číslo: 482/B

Zastúpený: Ing. Pavel Rudy, člen predstavenstva

Ing. Andrej Rutkovský, člen predstavenstva

Bankové spojenie: ČSOB a.s.

Číslo účtu IBAN : SK37 7500 000 000 2533 2773

IČO: 00 681 300

DIČ: 2020318256

IČ DPH: SK2020318256

(ďalej len ako **„Objednávateľ“**)

a

**ZHOTOVITEĽOM:**

Obchodné meno: [●]

Sídlo: [●]

Zapísaný: v Obchodnom registri Okresného súdu [●],

oddiel: [●], vložka č.: [●]

Zastúpený: [●]

Bankové spojenie: [●]

Číslo účtu IBAN : [●]

IČO: [●]

DIČ: [●]

(ďalej len ako **„Zhotoviteľ“**)

(Kupujúci a Predávajúci spolu ďalej aj ako **„Zmluvné strany“**)

(ďalej len „**Zmluva**“)

##### Čl. II

##### PREDMET ZMLUVY

1. Zhotoviteľ sa touto Zmluvou zaväzuje zrealizovať pre Objednávateľa vo vlastnom mene, na vlastné náklady a na vlastnú zodpovednosť dielo – vyhotovenie projektovej dokumentácie: „Rekonštrukcia objektu dielne a kotolne“, a to v rozsahu podľa špecifikácie uvedenej v prílohe č. 1 – Špecifikácia projektových prác (ďalej len „**Projektová dokumentácia**“) a zabezpečenie vydania právoplatného stavebného povolenia a Objednávateľ sa zaväzuje dielo bez vád prevziať a za dielo zaplatiť dohodnutú cenu.
2. Zhotoviteľ sa zaväzuje zhotoviť pre Odberateľa Dielo s podrobnosťou realizačného projektu (podrobný rozpočet a výkaz výmer) a dokumentácie na uskutočnenie stavby. Súčasťou dodaného plnenia je aj autorský dohľad pre stavebné povolenie a pre realizáciu stavby zo strany Zhotoviteľa v zmysle zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov a zákona č. 185/2015 Z. z. Autorský zákon v znení neskorších predpisov.
3. Neoddeliteľnou súčasťou tejto Zmluvy sú Všeobecné obchodné podmienky Objednávateľa (ďalej aj „**VOP**“) zverejnené na webovom sídle Objednávateľa <https://www.olo.sk/vseobecne-obchodne-podmienky/>, s ktorými sú Zmluvné strany oboznámené a akceptujú ich v plnom rozsahu. Ustanovenia tejto Zmluvy vrátane jej príloh majú prednosť pred VOP.

#### Čl. III

#### TRVANIE ZMLUVY

* 1. Zhotoviteľ je povinný vypracovať a dodať Projektovú dokumentáciu spolu so stavebným povolením do štyroch (4) mesiacov odo dňa podpisu tejto Zmluvy.
	2. Odstúpením od tejto Zmluvy zo strany Objednávateľa nie je dotknuté jeho právo na uplatnenie si svojich nárokov vyplývajúcich z porušenia Zmluvy, vrátane jeho oprávnenia na náhradu prípadnej škody.
	3. Zánik Zmluvy podľa tohto článku sa nedotýka nároku na náhradu škody vzniknutej porušením tejto Zmluvy a/alebo VOP, zmluvných ustanovení týkajúcich sa voľby práva, riešenia sporov medzi Zmluvnými stranami, zmluvnej pokuty, zodpovednosti za vady a ostatných ustanovení, ktoré podľa tejto Zmluvy a/alebo VOP a/alebo vzhľadom na svoju povahu majú trvať aj po ukončení tejto Zmluvy.

**Čl. IV**

**MIESTO PLNENIA ZMLUVY**

1. Miestom plnenia je sídlo Objednávateľa.

**Čl. V**

**CENA ZA DIELO**

1. Zmluvné strany sa v súlade so zákonom č. 18/1996 Z. z. o cenách v znení neskorších predpisov dohodli na cene za Dielo uvedenej v Prílohe č. 2 tejto Zmluvy (ďalej len „**Cena**“).

**Čl. VI**

**OSOBITNÉ PODMIENKY VYKONANIA DIELA**

1. Zhotoviteľ vyhlasuje a svojím podpisom potvrdzuje, že celú Projektovú dokumentáciu vyhotoví autorizovaná osoba v zmysle zákona č. 138/1992 Zb. o autorizovaných architektoch a autorizovaných stavebných inžinieroch v platnom znení.
2. Zhotoviteľ sa zaväzuje vypracovať Projektovú dokumentáciu v slovenskom jazyku.
3. Zhotoviteľ je povinný vyhotoviť Projektovú dokumentáciu v siedmich (7) vyhotoveniach v listinnej forme a v troch (3) vyhotoveniach v elektronickej forme (vo formátoch .doc/.docx alebo .xls/.xlsx alebo .pdf textová časť), (.dwg a .pdf – výkresová časť) na CD pre Objednávateľa.
4. Zhotoviteľ je pri vyhotovovaní Projektovej dokumentácie povinný zohľadniť a zapracovať pripomienky Objednávateľa a príslušných orgánov. Zhotoviteľ je povinný v procese prípravy Projektovej dokumentácie zohľadniť podmienky na zaistenie bezpečnosti a ochrany zdravia pri práci.
5. Zhotoviteľ je povinný vždy predložiť Projektovú dokumentáciu Objednávateľovi na schválenie pred jej predložením príslušnému orgánu.
6. Objednávateľ je povinný Zhotoviteľovi povoliť vstup do objektu miesta plnenia Zmluvy v zmysle čl. IV tejto Zmluvy za podmienky dodržania bezpečnostných pravidiel.
7. Zhotoviteľ sa zaväzuje v projektovej dokumentáciu navrhnúť iba stavebný výrobok, ktorý je podľa osobitných predpisov (zákon č. 133/2013 Z. z. o stavebných výrobkoch a o zmene a doplnení niektorých zákonov) vhodný a bezpečný na použitie v stavbe na zamýšľaný účel (vhodný stavebný výrobok).

**Čl. VII**

**KOMUNIKÁCIA A DORUČOVANIE**

* 1. Zmluvné strany sa dohodli, že kontaktnými osobami pri plnení tejto Zmluvy sú:

Kontaktnou osobou za Objednávateľa je Juraj Tlstovič, tel.: 0918 110 141, email: tlstovic@olo.sk

Kontaktnou osobou za Zhotoviteľa je [●], tel.: [●], email: [●]

**Čl. VIII**

**ÚDAJE O SUBDODÁVATEĽOCH A PRAVIDLÁ ZMENY**

* 1. Údaje o všetkých známych subdodávateľoch, v rozsahu obchodné meno, adresa sídla, údaje o osobe oprávnenej konať za subdodávateľa, meno a priezvisko, adresa pobytu:

[doplniť]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Čl. IX**

**ZÁVEREČNÉ USTANOVENIA**

* 1. Objednávateľ ako prevádzkovateľ osobných údajov týmto informuje Zhotoviteľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto Zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto Zmluvy. Osobné údaje Objednávateľ spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „**GDPR**“) a § 113 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto Zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u Objednávateľa právo:
	2. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
	3. namietať spracúvanie svojich osobných údajov;
	4. na prenosnosť osobných údajov;
	5. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovej stránke Objednávateľa (ďalej len „**Informácie o ochrane osobných údajov**“).
	6. Zhotoviteľ podpisom Zmluvy potvrdzuje že:
1. správnosť a pravdivosť osobných údajov, ktoré sa ho týkajú a sú uvedené v tejto Zmluve,
2. mu boli poskytnuté Informácie o ochrane osobných údajov,
3. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol Objednávateľovi v súvislosti s uzatvorením tejto Zmluvy (napr. kontaktné osoby, zamestnanci, zástupcovia, subdodávatelia).
	1. Nadpisy v Zmluve slúžia len k jej  prehľadnosti a neberú sa do úvahy pri výklade Zmluvy, rovnako sa nepovažujú ani za definície alebo za vysvetlivky jednotlivých zmluvných ustanovení.
	2. Zmluva je vyhotovená v štyroch (4) rovnopisoch, z ktorých každá Zmluvná strana obdrží dva (2) rovnopisy.
	3. Neoddeliteľnou súčasťou tejto Zmluvy je:

Príloha č. 1 – Špecifikácia projektových prác

Príloha č. 2 – Návrh na plnenie kritéria - Cena

* 1. Zmluvné strany vyhlasujú, že si túto Zmluvu a VOP prečítali, súhlasia s obsahom tejto Zmluvy a VOP, že táto Zmluva a vyjadruje ich skutočnú, vážnu a slobodnú vôľu a nie je uzatváraná v tiesni a za nevýhodných podmienok. Na znak toho Zmluvné stany túto Zmluvu vlastnoručne podpisujú.

V Bratislave, dňa V .........................., dňa ..............

|  |  |
| --- | --- |
| Za Objednávateľa: ........................................................Ing. Pavel Rudy, člen predstavenstva | Za Zhotoviteľa: |
|  |  |

..........................................................

Ing. Andrej Rutkovský, člen predstavenstva